Tiedonvälitys M01

|  |
| --- |
| Tuki esittely- ja tiedotustoimintaan (koodi 1.2) |
| Kuvaus:  Tiedonvälitystoimien avulla lisätään maaseutuyrittäjien ja viljelijöiden tietämystä ja osaamista elinkeinojen ja toimialojen uusista tuulista, ilmasto- ja ympäristökysymyksissä sekä kasvatetaan uusiutuvan energian tuotantoon ja käyttöön sekä energiansäästöön liittyvää tietoisuutta. Tiedonvälityshankkeena voidaan tukea sellaista toimintaa, jossa välitetään tietoa uusista tuotanto-, markkinointi- tai palvelumenetelmistä tai muista liiketoiminnan parantamista koskevista menetelmistä tai jossa välitetään tietoa esimerkiksi energia- tai ympäristöasioista tai tietoa muista maaseudun elinvoimaisuuden kannalta olennaisista kysymyksistä yrityksille tai muille maaseudun toimijoille ja asukkaille.  Tiedonvälitystoimin lisätään yrittäjien ja maaseudun asukkaiden osaamista uusien innovatiivisten ratkaisujen ja toimintamallien kehittämiseksi esimerkiksi maaseudun palveluihin, digitalisaatioon, vesienhoitoon, luonnon monimuotoisuuteen ja ilmastonmuutoksen hillintään ja siihen sopeutumiseen liittyen. Uusimman tutkimustiedon välittämisen kautta mahdollistetaan innovaatioiden käyttöönottoa ja parannetaan energiatehokkuutta. Tiedonvälitystoimin helpotetaan tieteellisen tiedon, innovaatioiden ja muun osaamisen saattamista toimijoiden käyttöön.  Tiedonvälitystoimien kohderyhmänä ovat maa- ja metsätalous- sekä elintarvikealoilla toimivat henkilöt sekä maaseutualueilla toimivat pienyritykset ja yhdistykset sekä maaseudun asukkaat. |
| Mitä:  Tiedonvälityshankkeeseen voi sisältyä mm. esittelytoimintaa, työpajoja ja valmennusta ryhmille. Tiedonvälityshankkeisiin voi sisältyä esim. näyttely- ja esittelytoimintaa / demonstraatiota ja erilaisten esitteiden ja infosivujen tuottamista, verkkotiedotusta, tilaisuuksia ja esitteitä. Esittelyhankkeissa (demonstraatio) voidaan myös toteuttaa tarkoituksenmukaisia yleishyödyllisiä investointeja.  Tuki voi kattaa hankkeisiin liittyvät pienhankinnat. Esittelyhankkeissa (demonstraatio) myös tarpeelliset kohtuulliset investoinnit ovat tukikelpoisia asetuksen 1305/2013 artiklan 45 mukaisesti.  Tukea voidaan myöntää seuraaviin kehittämishankkeen toteuttamisesta aiheutuviin kohtuullisiin kustannuksiin:   * palkka- ja palkkiokustannuksiin; * matkakustannuksiin; * ostopalveluiden hankintaan; * vuokrakustannuksiin; * materiaali- ja muihin toteutuksen kannalta välttämättömiin kustannuksiin   Tuki voidaan myöntää välillisten yleiskustannusten osalta prosenttimääräisenä korvauksena |
| Kenelle:  Tukea koulutushankkeeseen voivat hakea julkisoikeudelliset ja yksityisoikeudelliset koulutusta tarjoavat yhteisöt, kuten oppilaitokset, kunnat, yhdistykset, järjestöt ja osuuskunnat. |
| Tukitaso:  Tiedonvälityshankkeissa julkisen tuen osuus on 100 % hyväksyttävistä kustannuksista. Tukea myönnetään vain sellaisiin tiedonvälityshankkeisiin, joiden tuki ei ole katsottavissa valtiontueksi.  Esittelyhankkeiden (demonstraatio) investointeihin julkista tukea voidaan myöntää 60 % hyväksyttävistä kustannuksista. Jos investoinnin toteuttaja on julkisoikeudellinen yhteisö, julkisen rahoituksen osuus voi olla 100 %, muu julkinen rahoitus mukaan luettuna. |
| Ehdot ja kriteerit:  Tiedonvälitystä koskevalla hankkeella tulee olla hankkeen laatuun nähden ammattitaitoinen toteuttaja.  Tiedonvälityspalveluja tarjoavilla yksiköillä tulee olla tarvittava pätevyys ja henkilöstölle on tarjottava säännöllisesti koulutusta näiden tehtävien hoitamiseen. Tiedotuspalveluja tarjoavan organisaation tulee varmistua pätevästä henkilöstöstä. Henkilöstön riittävä pätevyys voidaan osoittaa käytännön kautta saavutetulla ja/tai osoitetulla ammattipätevyydellä tai soveltuvalla tutkintotodistuksella. Tuensaajien on tarvittaessa voitava osoittaa, että hankkeessa työskentelevillä on hankkeen toteuttamisen kannalta tarvittava koulutus tai osaaminen. |
| Toimi näin:  Koulutushankkeeseen voit hakea tukea alueesi ELY-keskuksesta tai Leader-ryhmästä.  Yhteystiedot löydät täältä: <http://www.mavi.fi/fi/tietoa-meista/Sivut/kumppanihaku.aspx> |
| Sähköinen hakulomake tai asiointipalvelu:  <http://hyrra.mavi.fi/login.html> |
| Katso myös:  Laki maaseudun kehittämisen tukemisesta:  <http://finlex.fi/fi/laki/ajantasa/2014/20140028>  Hanketoimintaa ohjaava valtioneuvoston asetus:  <http://finlex.fi/fi/laki/ajantasa/2014/20141174> |
| [www.maaseutu.fi](http://www.maaseutu.fi)  <http://www.mavi.fi/fi/tuet-ja-palvelut/hanketoimija/Sivut/maaseudun_hanketuet.aspx> |